ঢেঁকীয়া বুটলিবলৈ যাওঁতেই ভৰা নৈত উটি গ’ল কণমানি…

লখিমপুৰৰ সোমদিৰী নৈত অঘটন। সোমদিৰী নৈৰ পূব চান্দমাৰিত সংঘটিত হৈছে এক কৰুণ ঘটনা। ঢেঁকীয়া বুটলিবলৈ যাওঁতেই নৈত সন্ধানহীন হ’ল ৮ বছৰীয়া কণমানি।

মঙলবাৰে, পুৱাৰ ভাগতেই দুই ভাতৃয়ে সোমদিৰি নৈৰ পাৰত ঢেঁকীয়া বুটলিবলৈ গৈছিল। কিন্তু হঠাৎ প্ৰবল বৃষ্টিপাত হোৱাত বৃদ্ধি পায় নৈৰ জলস্তৰ। ঢেঁকীয়া বুটলি হাতত ধৰা ধৰিকৈ দুই ভাতৃয়ে নৈ পাৰ হ’বলৈ লওঁতেই দুৰ্ভাগ্যবশতঃ উটি যায় ৮ বছৰীয়া কণমানি আলফাছ আলী।

সন্ধানহীন আব্দুৰ ৰচিদৰ পুত্ৰ আলফাছ আলীক বিচাৰি বৰ্তমানেও অব্যাহত আছে SDRFৰ অভিযান। এই ঘটনাৰ পিছতে অঞ্চলজুৰি শোকাকুল পৰিৱেশে বিৰাজ কৰিছে।